Source: https://www.slov-lex.sk/pravne-predpisy/SK/ZZ/2015/342/vyhlasene_znenie.html
Timestamp: 2020-08-06 21:17:36+00:00

Document:
342/2015 Z.z. - Vyhláška Ministerstva dopravy, výst... - SLOV-LEX
342/2015 Z.z./
342/2015 Z. z.
o podrobnostiach o výške príspevku na zateplenie rodinného domu a o náležitostiach žiadosti o poskytnutie príspevku na zateplenie rodinného domu
Ministerstvo dopravy, výstavby a regionálneho rozvoja Slovenskej republiky podľa § 9 ods. 4 a § 9f ods. 6 zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení zákona č. 277/2015 Z. z. (ďalej len „zákon“) ustanovuje:
podrobnosti o výške príspevku na zateplenie rodinného domu (ďalej len „príspevok“),
náležitosti žiadosti o poskytnutie príspevku (ďalej len „žiadosť o príspevok“) vrátane zoznamu príloh k žiadosti o príspevok,
minimálny rozsah príloh žiadosti o príspevok podanej pred realizáciou zateplenia rodinného domu.
Pri dosiahnutej hodnote súčiniteľa prechodu tepla obnovených alebo vymenených stavebných konštrukcií spĺňajúcich normalizovanú hodnotu súčiniteľa prechodu tepla podľa slovenskej technickej normy1) platnú od 1. januára 2016 možno príspevok poskytnúť pri
obvodovom plášti vo výške 30 eur na 1 m2 teplovýmennej plochy,
vnútorných deliacich konštrukciách medzi vykurovaným a nevykurovaným priestorom vo výške 11 eur na 1 m2 teplovýmennej plochy.
Pri dosiahnutej hodnote súčiniteľa prechodu tepla obnovených alebo vymenených stavebných konštrukcií spĺňajúcich normalizovanú hodnotu súčiniteľa prechodu tepla podľa slovenskej technickej normy1) platnú do 31. decembra 2015 možno príspevok poskytnúť pri
obvodovom plášti vo výške 20 eur na 1 m2 teplovýmennej plochy,
vnútorných deliacich konštrukciách medzi vykurovaným a nevykurovaným priestorom vo výške 9 eur na 1 m2 teplovýmennej plochy.
V závislosti od dosiahnutej hodnoty súčiniteľa prechodu tepla podľa odsekov 1 a 2 možno príspevok poskytnúť najviac v sume 5 000 eur.
Pri dosiahnutej hodnote potreby tepla na vykurovanie rodinného domu rovnej alebo nižšej, ako je normalizovaná hodnota potreby tepla na vykurovanie v závislosti od faktora tvaru rodinného domu podľa slovenskej technickej normy1) platná
od 1. januára 2016 možno príspevok poskytnúť vo výške 1 000 eur,
do 31. decembra 2015 možno príspevok poskytnúť vo výške 500 eur.
Výška príspevku vypočítaná ako súčet príspevku určeného v závislosti od dosiahnutej hodnoty súčiniteľa prechodu tepla podľa odseku 3 a príspevku určeného v závislosti od hodnoty potreby tepla na vykurovanie rodinného domu podľa odseku 4 nemôže presiahnuť 30 % uhradených oprávnených nákladov.
Náležitosti žiadosti o príspevok sú uvedené vo vzore žiadosti o príspevok, ktorý je v prílohe č. 1.
originál alebo úradne osvedčená kópia projektovej dokumentácie vrátane projektového energetického hodnotenia,
originál zhrnutia výsledkov energetického hodnotenia, ktorého vzor je uvedený v prílohe č. 2
projektového energetického hodnotenia2) pri žiadosti podanej podľa § 9f ods. 6 zákona,
normalizovaného energetického hodnotenia3),
čestné vyhlásenie žiadateľa, že rodinný dom je využívaný výlučne na bývanie,
čestné vyhlásenie žiadateľa, že je občanom členského štátu Európskej únie, štátu, ktorý je zmluvnou stranou Dohody o Európskom hospodárskom priestore alebo Švajčiarskej konfederácie,
písomný súhlas spoluvlastníkov so zateplením rodinného domu a plnomocenstvo na zastupovanie v konaní o poskytnutí príspevku, prijímanie doručovaných písomností týkajúcich sa konania a na vyplatenie poskytnutého príspevku s úradne osvedčenými podpismi spoluvlastníkov, ak ide o preukázanie splnenia podmienky podľa § 9d ods. 2 zákona,
písomný súhlas manžela alebo manželky s predložením žiadosti, ak ide o preukázanie splnenia podmienky podľa § 9d ods. 3 zákona, s úradne osvedčeným podpisom,
čestné vyhlásenie žiadateľa, že práce na zateplení rodinného domu boli začaté po 31. decembri 2014,
originál alebo úradne osvedčená kópia energetického certifikátu zatepleného rodinného domu,
kópia správy z inšpekcie na realizáciu tepelnoizolačného systému vydanej pre zhotoviteľa akreditovaným inšpekčným orgánom,
kópia licencie na zabudovanie vonkajších otvorových konštrukcií,
originál alebo úradne osvedčená kópia položkového rozpočtu zateplenia rodinného domu,
originál faktúry alebo iného obdobného dokladu vrátane dokladu o úhrade preukazujúci realizáciu zateplenia rodinného domu,
originál faktúry alebo iného obdobného dokladu vrátane dokladu o úhrade za vyregulovanie vykurovacieho systému po ukončení zateplenia rodinného domu,
originál faktúry alebo iného obdobného dokladu vrátane dokladu o úhrade za spracovanie projektovej dokumentácie zateplenia rodinného domu,
originál faktúry alebo iného obdobného dokladu vrátane dokladu o úhrade za spracovanie energetického certifikátu na zateplený rodinný dom,
Minimálny rozsah príloh žiadosti o príspevok podanej pred realizáciou zateplenia rodinného domu podľa § 9f ods. 6 zákona tvoria prílohy uvedené v odseku 2 písm. a), písm. b) prvého bodu a písm. c) až h).
Príloha č. 1 k vyhláške č. 342/2015 Z. z.
Príloha č. 2 k vyhláške č. 342/2015 Z. z.
§ 4a ods. 1 písm. a) a ods. 2 zákona č. 555/2005 Z. z. o energetickej hospodárnosti budov a o zmene a doplnení niektorých zákonov v znení zákona č. 300/2012 Z. z.
§ 4a ods. 1 písm. b) a ods. 3 zákona č. 555/2005 Z. z. v znení zákona č. 300/2012 Z. z.
Číslo: 342/2015 Z. z.
Názov: Vyhláška Ministerstva dopravy, výstavby a regionálneho rozvoja Slovenskej republiky o podrobnostiach o výške príspevku na zateplenie rodinného domu a o náležitostiach žiadosti o poskytnutie príspevku na zateplenie rodinného domu
3. 01.01.2017 - 14.06.2017
4. 15.06.2017 - 30.04.2019 145/2017 Z. z.

References: § 9
 § 9
 § 9
 § 9
 § 9
 § 9

§ 4

§ 4